Zastava Sankt Peterburga
Zastava Sankt Peterburga je zastava crvene boje sa grbom grada u sredini. Grb se sastoji od dva ukrštena bijela sidra (morskog i riječnog) i zlatnog skiptra u sredini. Sidra predstavljaju činjenicu da je grad i morska i riječna luka. Skiptar pokazuje da je Sankt Peterburg bio glavni grad Rusije. Zastava je usvojena 6. septembra 1991. Proporcije zastave su 2:3.